Am Fritag siwer embri gflogu. Ich cha chenu  bi ira deheimu wohnu und ha so grad öi no iru ganz Famili kennuglert. Am Samschtag siwer de ga chleidru. Wier si der ganz Vormittag va Ponzius zu Pilatus gsecklut, ohni das wer es Chleid fer mich gfunnu hengi. Hingägu heiwer (wier isch in dem Tag immer d'einta va scho va hiewäg isch mit cho und en andri, wa ds Polu wohnt) langsam aber sicher en zimli genaui Vorschtellig va dem vercho, wani eiguntli wirkli ha wellu. Darum siwer de am Namittag zu deru Designeri gangu, wanich scho zum Vorüs im Internet gfunnu  ha und hei ira erklert, was ich wellti. Schi het de gfunnu, dass das keis Problem sige und schi mier das gäru mächä! Mit andru Wort: Schi macht mier mini "Schträtsch" genau eso, wienich nu will hä. Judihui!